**Stājas spēkā līgums par elektrovilcienu piegādi**

**Šodien, 29. augustā, vilcienu ražotājs ŠKODA VAGONKA a.s. ir iesniedzis līguma izpildes nodrošinājumu bankas garantijas formā, līdz ar to ir stājies spēkā līgums par 32 jaunu elektrovilcienu piegādi, kurš tika noslēgts š.g. 30. jūlijā.**

Pēc līguma stāšanās spēkā nekavējoties tiks sākts aktīvs darbs pie tā izpildes. ŠKODA VAGONKA a.s. izstrādās un iesniegs saskaņošanai darba plānu, pēc kura apstiprināšanas saskaņā ar noslēgto līgumu AS “Pasažieru vilciens” veiks pirmo avansa maksājumu.

**AS “Pasažieru vilciens” valdes priekšsēdētājs Rodžers Jānis Grigulis*: “****Līguma abpusēja spēkā stāšanās ir būtisks atskaites punkts, lai jau tuvākajā laikā sāktos jauno elektrovilcienu ražošana – tam vairs nav nekādu šķēršļu.  Vilcienu piegādātājs darīs savu darbu, savukārt “Pasažieru vilciena” eksperti pastāvīgi uzraudzīs, lai ražošana tiktu veikta kvalitatīvi, atbilstoši tehniskajai specifikācijai un lai tiktu ievēroti līgumā noteiktie izpildes termiņi.”*

AS “Pasažieru vilciens” pārstāvji jau tuvākajā laikā dosies vizītē uz ŠKODA VAGONKA a.s., lai detalizēti pārrunātu savstarpējo sadarbību un “Pasažieru vilciena” darbinieku iesaisti jauno elektrovilcienu ražošanas procesā.

Ir paredzēts, ka jau vilcienu ražošanas laikā notiks mūsu tehnisko darbinieku apmācības vilcienu drošai ekspluatācijai un remontu veikšanai, tāpat tiks uzsākta jaunajiem vilcieniem atbilstoša servisa centra izveide.

Ar cieņu

|  |  |
| --- | --- |
| **Agnese Līcīte** Sabiedrisko attiecību daļas galvenā sabiedrisko attiecību speciāliste | AS "Pasažieru vilciens"Turgeņeva iela 14, Rīga, LV-1050, Latvijamob. tālr.: +371 29467009e-pasts: agnese.licite@pv.lv[www.pv.lv](http://www.pv.lv/#_blank) |